2008 was 'n belangrike jaar in die pragtige paartjie se liefdesverhaal. Op 26 Oktober, het Melvin vir Melissa gevra om sy meisie te wees. Natuurlik het hulle liefde van daar af net geblom.
Almal wat vir Melvin ken weet hoe gek hy oor motorfietse en quadwedrenne was. Dit is dus nie verbasend dat die paartjie se storie langs die wedrenbaan begin nie. Alhoewel Melissa en Melvin gesamentlike vriende gehad het, het die paartjie die eerste keer gesels toe Melissa gestrand was en 'n saamrygeleentheid nodig gehad het. Hulle albei was nog op skool en Melissa vertel dat Melvin nie soos 'n ridder opgetree het nie; inteendeel hy was blykbaar so bietjie nors. Ons glo dat hy dalk bietjie skaam was en nie geweet het hoe om voor die mooie Melissa op te treë nie. Wel, iets moes reg gewerk het, want van daai dag af was hulle vriende.